Tienermeisie vas vir vriend se moord | Maroela Media
Sers. Gerald Sedibe, provinsiale polisiewoordvoerder, het gesê die meisie, 'n gr. 10-leerder, is in hegtenis geneem nadat die polisie en haar 21-jarige kêrel se familie onraad oor sy dood vermoed het.
"Haar kêrel is Saterdag in 'n plaaslike hospitaal dood en die polisie is omstreeks 16:00 van sy dood in kennis gestel. Hospitaalpersoneel is meegedeel hy het uit 'n boom geval op 'n skerpvoorwerp, wat hom onder sy linkerarm gewond het," het Sedibe gesê.
Die polisie is saam met die oorledene se familie na die toneel, by 'n huis in die dorp, om verder ondersoek in te stel, aangesien dit gelyk het asof iets nie pluis is nie.
"Die polisie het gevra om die boom te sien waaruit die man glo geval het. Hulle het ook gevra om die skerp voorwerp te sien waarop hy geval het. Die skerp voorwerp kon nie opgespoor word nie en vuilspel word vermoed."
Sedibe het gesê verdere ondersoek het bepaal die meisie en haar kêrel het glo baklei, toe die meisie hom na bewering met 'n mes gesteek het.
Sy is in hegtenis geneem en later in die sorg van haar ouers vrygelaat. Sy het Dinsdag vir die eerste keer in die Lydenburg-landdroshof verskyn. Die ondersoek en saak duur voort.
Dit is nou gesonde demokrasie Zuma, kan nie wag dat dit by jou familie gebeur nie, glo my misdaad diskrimineer nie, dit weet nie van hoë posisies nie…….. Sterkte aan hierdie jong man se familie!
Graad 10 ….. 17jr oud ??????
Do any one know how the guy and girl is please?
Ja nee kyk daars n slang ini gras as di voorwerp ni eers insig isi is daar groot fout as di seun geval het waar is dit. Sterkte aan di seun se famili